zápal zuba
Dobry den,od zubneho lekara som dostal na liecbu zapalu zubu amoksiklav avsak rano som sa zobudil s opuchnutou castou tvare a mal som aj zimnicu
Dobrý deň,
ďakujeme za Vašu otázku.
Opuch tváre, pier, jazyka alebo hrdla s dýchacími ťažkosťami (súhrnne označované ako angioedém) patria medzi vedľajšie účinky lieku s neznámou frekvenciou výskytu. O každom nežiaducom účinku je potrebné informovať ošetrujúceho lekára. Liečba angioedému závisí od jeho závažnosti a od celkového stavu. V miernejších prípadoch nie je potrebná lekárska pomoc a angioedém zmizne sám, zvyčajne v priebehu jedného až viacerých dní. Vážnejšie prípady vyžadujú lekárske ošetrenie. Opuch tváre však mohol byť spôsobený aj daným zákrokom vykonávaným u zubára. Žiaľ, nie je v našej kompetencii určiť príčinu opuchu a zimnice, z tohto dôvodu je potrebné kontaktovať predpisujúceho lekára, ktorý vyšetrí Váš zdravotný stav.
Prajem pekný zvyšok dňa.
S pozdravom
Mgr. Emma Halás Haluščíková